
	Õigusloomega seotud tekstide kohta esitatud muudatusettepanekud

	Euroopa Parlamendi muudatusettepanekutes tõstetakse muudetud tekst esile paksus kaldkirjas. Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis). Selliste parandusettepanekute puhul tuleb saada vastavate osakondade nõusolek.

EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
muudetud ettepaneku kohta võtta vastu nõukogu direktiiv, millega muudetakse direktiivi 77/388/EMÜ seoses teenuste osutamise kohaga
(KOM(2005)0334 – C6‑0322/2005 – 2003/0329(CNS))
(Nõuandemenetlus)
Euroopa Parlament,
–
võttes arvesse komisjoni ettepanekut nõukogule (KOM(2005)0334)
;
–
võttes arvesse EÜ asutamislepingu artiklit 93, mille alusel nõukogu konsulteeris parlamendiga (C6–0322/2005);
–
võttes arvesse kodukorra artiklit 51;
–
võttes arvesse majandus- ja rahanduskomisjoni raportit ning kultuuri- ja hariduskomisjoni arvamust (A6-0153/2006),
1.
kiidab komisjoni ettepaneku muudetud kujul heaks;

2.
palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3.
palub nõukogul Euroopa Parlamenti teavitada, kui ta kavatseb kõrvale kalduda Euroopa Parlamendi poolt heakskiidetud tekstist;
4.
palub nõukogul uuesti pidada nõu Euroopa Parlamendiga, kui ta kavatseb komisjoni ettepanekut oluliselt muuta;
5.
teeb presidendile ülesandeks edastada Euroopa Parlamendi seisukoht nõukogule ja komisjonile.
<Amend>Muudatusettepanek <NumAm>1</NumAm>
<Article>PÕHJENDUS 1</Article>
	(1) Siseturu väljaarendamine, üleilmastumine, õiguslike piirangute vähendamine ja tehnoloogilised muutused on üheskoos tinginud teenuskaubanduse mahu ja struktuuri tohutuid muutusi. Järjest enam on võimalik osutada paljusid teenuseid vahemaa tagant. Kõnealuse arenguga kaasas käimiseks on aastate jooksul astutud vaid üksikuid samme ja paljud nimetatud teenused on praegu maksustatud sihtkoha põhimõttest lähtuvalt.
	(1) Siseturu väljaarendamine, üleilmastumine, õiguslike piirangute vähendamine ja tehnoloogilised muutused on üheskoos tinginud teenuskaubanduse mahu ja struktuuri tohutuid muutusi. Järjest enam on võimalik osutada paljusid teenuseid, nagu elektrooniliselt edastatavad teenused ja telekommunikatsiooniteenused, vahemaa tagant. Kõnealuse arenguga kaasas käimiseks on aastate jooksul astutud vaid üksikuid samme ja paljud nimetatud teenused on praegu maksustatud sihtkoha põhimõttest lähtuvalt.


Selgitus
Muudatusettepanek käsitleb üha suuremat tähtsust omavaid teenuseid, mida saab osutada vahemaa tagant.
<Amend>Muudatusettepanek <NumAm>2</NumAm>
<Article>PÕHJENDUS 6</Article>
	(6) Teatavatel asjaoludel ei saa maksukohustuslastele ega mittemaksukohustuslastele osutatavate teenuste osutamise kohta käsitlevat üldeeskirja kohaldada ning kehtivad teatavad erandid. Kõnealused erandid peaksid suures osas põhinema olemasolevatel kriteeriumidel ja kajastama tarbimiskohajärgse maksustamise põhimõtet, tekitamata samal ajal ebaproportsionaalset halduskoormust teatavate ettevõtjate hulgas.
	(6) Teatavatel asjaoludel ei saa maksukohustuslastele ega mittemaksukohustuslastele osutatavate teenuste osutamise kohta käsitlevat üldeeskirja kohaldada ning kehtivad teatavad erandid. Kõnealused erandid peaksid suures osas põhinema olemasolevatel kriteeriumidel ja kajastama tarbimiskohajärgse maksustamise põhimõtet, tekitamata samal ajal ebaproportsionaalset halduskoormust teatavate ettevõtjate hulgas, kes nõuavad käibemaksukohustuse lihtsustamist näiteks "koondsüsteemi" juurutamisega.


Selgitus
Muudatusettepaneku eesmärk on rõhutada, et sellised erandid, eriti vahemaa tagant osutatavate teenuste puhul, ei too teenuse osutajatele pärast koondsüsteemi loomist kaasa ebavõrdset halduskoormust.
</Amend>
</Amend><Amend>Muudatusettepaneku esitaja(d): <Members>Jules Maaten</Members>
Muudatusettepanek <NumAm>3</NumAm>
<Article>PÕHJENDUS 8 A (uus)</Article>
	
	(8 a) Et tagada käibemaksu nõuetekohane kohaldamine tagasipööratud maksustamise mehhanismi alla kuuluvate teenuste puhul, tuleks tarnija liikmesriigi kogutud andmed edastada liikmesriigile, kus on saaja asukoht. Nõukogu 7. oktoobri 2003. aasta määrus (EÜ) nr 1798/2003 halduskoostöö kohta käibemaksu valdkonnas ja määruse (EMÜ) nr 218/92 kehtetuks tunnistamise kohta peaks sellise teavitamise ette nägema ja seda tuleks vastavalt muuta. Käesoleva direktiivi vastuvõtmine on tihedalt seotud määruse 1798/2003 vajalike muudatustega ning käibemaksualase teabevahetussüsteemi (VIES) tõhusa rakendamisega, et kaasata teenused teabevahetuse hulka.


Or. <Original>{EN}en</Original>
Selgitus
Komisjoni ettepaneku kohaselt vajab teenuste osutamise kohta käsitlevate eeskirjade muutmine teenuste tagasipööratud maksustamise kaasamist praegu kehtivate kaupade ühendusesiseseid tarneid puudutavate aruandluskohustuste hulka. Sellest lähtub vajadus laiendada VIESi kaudu toimuva liikmesriikidevahelise teabevahetuse rakendusala teenustele; praegu piirdub see ühendusesiseste kaubatarnetega. Seetõttu tuleb muuta nõukogu 7. oktoobri 2003. aasta määrust (EÜ) nr 1798/2003 halduskoostöö kohta käibemaksu valdkonnas, mis on teabevahetuse õiguslikuks aluseks, et kaasata teenused teabevahetuse rakendusalasse. Nõukogu määruse 1798/2003 muudatused on tihedalt seotud direktiivi ettepanekus sätestatud uute eeskirjade jõustumisega. Ilma määruse vajalike muudatusteta ei oleks liikmesriigid võimelised teenuste ühendusesiseseid tarneid kontrollima. Teabe puudumine suurendaks pettuste riski. Kuna praegu võimaldab VIES üksnes kaupade ühendusesiseseid tarneid puudutavate andmete edastamist, tuleks seda rakendada, et võimaldada teenustega seotud andmete vahetust. VIESi tõhus kohandamine on eelduseks, et tagada teenuste osutamise kohta käsitlevate uute eeskirjade hea toimimine.
</Amend>
<Amend>Muudatusettepaneku esitaja(d): <Members>Zsolt László Becsey</Members>
Muudatusettepanek <NumAm>4</NumAm>
<Article>ARTIKLI 1 PUNKT 1

Artikli 6 lõige 6 (direktiiv 77/388/EMÜ)

</Article>
	6. Kui ühel juriidilisel isikul on rohkem kui üks püsivat tegevuskohta, siis ei käsitata nende vahel osutatud teenuseid tarnetena.
	välja jäetud


Or. <Original>{EN}en</Original>
Selgitus

Nimetatud artikkel komisjoni ettepanekus on praegusel kujul moonutav, kuna sel viisil on firma, kellele suur rahvusvaheline äriühing on usaldanud mõningad abiteenused, sunnitud ühinema suurema käibemaksukohustuslase isikuteühendusega, mis hõlmab rahvusvahelist äriühingut ja teisi väiksemaid firmasid. Vastasel juhul tuleb sellel firmal väljaspool käibemaksukohustuslase isikuteühendust nõuda käibemaksu. See ohustab käibemaksukohustuslase isikuteühendusse mitte kuuluvate firmade konkurentsivõimet.
</Amend><Amend>Muudatusettepaneku esitaja(d): <Members>Zsolt László Becsey</Members>
Muudatusettepanek <NumAm>5</NumAm>
<Article>ARTIKLI 2 PUNKT 2

Artikli 9 lõige 3 (direktiiv 77/388/EMÜ)

</Article>
	3. Lõigete 1 ja 2 kohaldamisel juhul, kui tegemist on maksukohustuslasega, kes tegutseb või sooritab tehinguid, mis ei kuulu maksustatavate kaupade tarnete või teenuste osutamise hulka, käsitatakse teda kui maksukohustuslast kõigi talle osutatud teenuste puhul, välja arvatud juhul kui teenuseid osutatakse tema või tema personali isiklikuks kasutamiseks.
	3. Lõigete 1 ja 2 kohaldamisel juhul, kui tegemist on maksukohustuslasega, kes tegutseb või sooritab tehinguid, mis ei kuulu maksustatavate kaupade tarnete või teenuste osutamise hulka, käsitatakse teda kui maksukohustuslast kõigi talle osutatud teenuste puhul. 


Or. <Original>{EN}en</Original>
Selgitus
 Praktikas eelistavad ettevõtted pigem ettevõtetevahelisi tehinguid kui ettevõtte ja tarbija vahelisi tehinguid. Ei ole asjakohane nõuda tarnijailt põhjuse tuvastamist, miks saaja tahab vahendatud kaupu või teenuseid kasutada.

</Amend><Amend>Muudatusettepanek <NumAm>6

ARTIKLI 2 PUNKT 2</NumAm>
<Article>Artikli 9g lõike 1 punkt c (direktiiv 77/388/EMÜ)</Article>
	(c) raadio- ja televisiooniringhäälinguteenused;
	(c) lineaarsed ja mittelineaarsed raadio-, televisiooni- ja muud audiovisuaalse meedia teenused; 


Selgitus
Muudatusettepanek kajastab tehnoloogilisi arenguid, et katta kõikvõimalikke audiovisuaalse meedia teenuseid – nii kavakohaseid kui nõudmisel teenuseid.
</Amend>
SELETUSKIRI
I. Õiguslik raamistik
2000. aasta juulis kehtestas komisjon uue käibemaksupoliitika strateegia.
 Üks selle prioriteete oli teenuste osutamise koha eeskirjade kaasajastamine. Õigusloomega seotud muudatusi peeti vajalikuks kuuenda käibemaksudirektiivi koostamise puhul välja töötatud teenuste osutamise koha kontseptsiooni tõttu. Toona tunnistati, et ehkki käibemaks on tarbimismaks ja seega tuleb see sisse nõuda tarbimise kohas, tekitaks selle põhimõtte selline rakendamine ebakindlust ja praktilist segadust. Seetõttu lepiti kokku, et seda liiki moonutuste vältimiseks tuleb kohaldada teenuste osutamise koha „tagasipööratud” põhimõtet, st teenuste osutamise (ja maksustamise) kohaks loetakse teenuseosutaja asukohta. 

Selle põhimõtte edasiandmise ajal olid sellisest tagasipööratud kohaldamisest tulenevad võimalikud moonutused minimaalsed, sest selle tulemusena laekus maks riiki, kus tarbimine toimus. Siseturu väljakujunemise edenedes, kiire globaliseerumise ning kaugmüügi populaarsuse kasvades hakkasid aga erandid reeglist sagedasemaks muutuma. Arvestades neid arenguid ning pärast 2002. aasta avalikku arutelu tegi komisjon ettepaneku
 probleemsete eeskirjade muutmiseks.
Selle asemel, et lappida olemasolevaid eeskirju ja tühistada seniseid akte, tegi komisjon oma eelnõus ettepaneku pöörduda tagasi algse põhimõtte juurde ning määratleda teenuste osutamise kohana maksukohustuslaste vahel (nn B2B) kliendi asukoht, kusjuures reegliks saab, et maksukohustuslane ise arvutab käibemaksu. 

II. Algse ettepaneku eesmärgid
Komisjoni algse ettepaneku aluspõhimõtteks oli, et kõik muudatused teenuste maksustamise koha eeskirjades peaksid, niipalju kui see on võimalik, muutma maksustamise kohaks tegeliku tarbimise koha. Selle oodatavaks tulemiks on piiriüleste teenuste sektoriga seotud praktiliste külgede oluline lihtsustamine.
Komisjoni algne ettepanek keskendus ainult maksukohustuslastele osutatud teenuseid – B2B – puudutavatele sätetele. Ettevõtte–tarbija (B2C) küsimuse käsitlemine jäeti edaspidiseks. Arutelu käigus selgus aga, et nende kahe sektori suures osas sarnaste kaalutluste tõttu oleks ebaloogiline mitte käsitleda viimast, kes erisätete puudumisel kuulub maksustamisele teenuse osutaja asukohas. Arvestades, et me elame globaliseerumise ning kaugmüügi populaarsuse ajastul, võib tekkida konkurentsimoonutuse oht. Seetõttu otsustas komisjon oma algset ettepanekut muuta ning laiendada selle reguleerimisala ka B2C sektorile. 

III. Muudetud ettepaneku eesmärgid
Esitatud muudatusettepanekud, mida kohaldatakse B2C sektorile, peaksid suuremalt jaolt olema kooskõlas B2B teenuste kavandatavate eeskirjadega. Et aga vältida ülemäärast bürokraatiat, mida teenuseosutajatele tekitaks vajadus järgida mitut erinevat käibemaksusüsteemi, tuleb vajalik kaasnev mehhanism jõustada selle ettepanekuga paralleelselt. Seetõttu soovib raportöör, järgides komisjoni, tugevalt rõhutada esitatud muudatuste ühilduvust komisjoni poolt 2005. aastal esitatud universaalmehhanismiga, mille kohta parlament on juba esitanud toetava arvamuse. Kava põhieesmärk oli lihtsustada piiriülese kaubanduse käibemaksukohustusi, lubades tarnijail täita mis tahes piiriülese tegevusega seotud maksukohustused oma asukoha-liikmesriigis, kus nende maksudeklaratsioonid esitatakse automaatselt sellele liikmesriigile, kus teenuseid tegelikult osutati. See aitab vältida konkurentsimoonutust, sest mittemaksukohustuslastele osutatud teenuste maksustamine tarbimiskohas tagab, et käibemaksumäärade mõju teenuste osutamise kohale on alati neutraalne.
IV. Raportööri arvamus
Raportöör kinnitab oma varasemat toetust komisjoni algsele ettepanekule, mis tema arvates tagab teenuste osutamise koha reeglite pakiliselt vajaliku uuendamise ning hädavajaliku paindlikkuse, võimaldades asjakohastel õigusaktidel reageerida teenindussektoris toimunud arengule. Samuti tagab see käibemaksumäärade neutraalsuse ning kõrvaldab võimaliku konkurentsimoonutuse.
Ta tervitab ka algatust, milles käsitletakse mittemaksukohustuslastele osutatavaid teenuseid kooskõlas maksukohustuslaste vahelistele teenustele ette nähtud sätetega, kuna see kõrvaldab käibemaksumäära algatusest põhjustatud võimaliku konkurentsimoonutuse. 

Lisaks rõhutab raportöör, et käibemaksu kehtestatakse vastavalt selle definitsioonile tarbimisele ning seda põhimõtet tuleb kohalda võimalikult laialt. Ta nõustub, et teatavad teenused – nagu ühendusesisene kauba- ja reisijatevedu või laevade, lennukite või rongide pardal osutatud toitlustusteenused – ei saa sellele põhimõttele vastata ning seetõttu on tarvis erisätteid. Raportöör toetab esitletud erandeid, kuid rõhutab siiski, et vaja on paremat tasakaalustatust tarbimiskoha põhimõtte ja haldusmenetluste vahel. Ühendusesiseste vedude või kaugteenuste näidetes on kehtivad sätted endiselt üsna koormavad ja raskesti kohaldatavad.
Ülalmainitud muresid arvesse võttes nõuab raportöör tungivalt, et nõukogu rakendaks uusi sätteid ühiselt universaalkavaga, võimaldades väikestel ja keskmise suurusega ettevõtetel vältida üleliigset bürokraatiat piiriüleste tehingute korral ning vähendada halduskoormust eespool loetletud teatavat liiki teenuste puhul. 

Selle teatavaks teinud, ei kavatse raportöör teha komisjoni muudetud ettepanekusse muudatusettepanekuid ning soovitab Euroopa Parlamendi liikmetel ettepanek selle praegusel kujul vastu võtta. 

<Date>{25/04/2006}25.4.2006</Date>
<CommissionResp>{CULT}kultuuri- ja hariduskomisjonI ARVAMUS</CommissionResp>
<CommissionInt>Saaja: {ECON}majandus- ja rahanduskomisjon</CommissionInt>
<Titre>Muudetud ettepanek võtta vastu nõukogu direktiiv, millega muudetakse direktiivi 77/388/EMÜ seoses teenuste osutamise kohaga</Titre>
<DocRef>(KOM(2005)0334 – C6‑0322/2005 – 2003/0329(CNS))</DocRef>
Arvamuse koostaja: <Depute>Gyula Hegyi</Depute>
LÜHISELGITUS
Ettepanek on osa uuest käibemaksu strateegiast, mille komisjon 2000. aastal vastu võttis ja milles määratleti põhiprioriteedina teenuste osutamise kohta käsitlevate eeskirjade uuendamine.
Sellise uuendamise vajaduse on tekitanud kehtiv käibemaksusüsteem. Ühelt poolt määratletakse eeskirjades teenuste osutamise koht ja seega ka maksustamise koht teenuse osutaja asukoha järgi. Teiselt poolt on ühenduse tasandil kindlaks määratud vaid standard- ja vähendatud käibemaksu miinimummäärad, samas kui tegelikud maksumäärad määrab iga liikmesriik ise. Seetõttu põhjustab teenuse osutajate ümberpaigutumine liikmesriikidesse, kes kohaldavad soodsamaid käibemaksumäärasid, tõenäoliselt konkurentsimoonutust.
Hoolimata arvukatest eranditest, mille korral püütakse maksustada teenuseid seal, kus nende tarbimine aset leiab, on tehnoloogiliste muudatuste tõttu võimalik osutada üha enam teenuseid vahemaa tagant. See võib tuua kaasa ka teenuse osutajate ümberpaigutumise maksudest kõrvalehoidumise eesmärgil.
Seetõttu oli teenuste osutamise kohta käsitlevate eeskirjade uuendamine vältimatu ja seda viidi läbi kahes etapis.
Esiteks tegi komisjon ettepaneku muuta maksukohustuslastele osutatavaid teenuseid käsitlevaid eeskirju
. Ettepanekus määratleti põhireeglina tarbija asukoht, kuigi selles üksnes pakuti välja lisamuudatused mittemaksukohustuslastele osutatavaid teenuseid käsitlevate eeskirjade kohta. Teiseks on praegune ettepanek uuenduse lõpuosa, muutes mittemaksukohustuslastele pakutavate teenuste osutamise kohta käsitlevaid sätteid.
Käesolev arvamus käsitleb kultuuri ja haridusega seotud sätteid. Koostaja on kindlalt veendunud, et varem või hiljem tuleks ühtlustada kogu Euroopa Liidu maksupoliitika, kindlustades samad tingimused ja võimalused kõikidele ühenduste kodanikele. Samuti usub koostaja, et maksupoliitika peaks võimalikult väikeste käibemaksumäärade abil ergutama kultuuri- ja haridusteenuseid igas liikmesriigis. Selgelt on tegu pikaajaliste eesmärkidega. Komisjoni praegune ettepanek on väike samm õiges suunas.
Esiteks on seoses vahemaa tagant osutatavate teenustega, juhul kui teenuste osutamise koht on tarbija asukoht, väga oluline võtta kasutusele “universaalne kava”, mis lubab teenuse osutajatel kasutada üht käibemaksukohustuslasena registreerimise numbrit kõikide kogu ELis osutatavate teenuste puhul ning seetõttu täita kõiki käibemaksuga seotud kohustusi selles liikmesriigis, kus nad asuvad. Sellise kava puudumisel tekib suurem halduskoormus, mis võib takistada piiriüleste teenuste osutamist. 

Teiseks tuleb seoses viimase aja tehnoloogiliste muudatustega ning eriti komisjoni ettepanekuga piirideta televisiooni direktiivi kohta
 praeguses ettepanekus nimetada nii lineaarseid kui ka mittelineaarseid audiovisuaalse meedia teenuseid.
Lõpuks tuuakse nõukogu 17. oktoobri 2005. aasta määruses 1777/2005/EÜ, millega sätestatakse ühist käibemaksusüsteemi käsitleva direktiivi 77/388/EMÜ rakendusmeetmed, millega muudetakse direktiivi 77/388/EMÜ L lisa, elektroonilisel teel osutatavate teenuste üksikasjalik loetelu. See loetelu sisaldab muu hulgas automatiseeritud kaugõpet ja töövihikuid, mille õpilased täidavad veebis ja mida hinnatakse automaatselt ilma inimsekkumiseta. Tehnilisest seisukohast on arusaadavam lisada teenuse osutaja tegeliku kohalolekuta osutatud teenus L lisasse, mitte nimetada seda eraldi artikli 9 punktis d.
MUUDATUSETTEPANEKUD
Kultuuri- ja hariduskomisjon palub vastutaval majandus- ja rahanduskomisjonil lisada oma raportisse järgmised muudatusettepanekud:
	Komisjoni ettepanek

	
	Euroopa Parlamendi muudatusettepanekud


<RepeatBlock-Amend><Amend>Muudatusettepanek <NumAm>1</NumAm>
<Article>PÕHJENDUS 1</Article>
	(1) Siseturu väljaarendamine, üleilmastumine, õiguslike piirangute vähendamine ja tehnoloogilised muutused on üheskoos tinginud teenuskaubanduse mahu ja struktuuri tohutuid muutusi. Järjest enam on võimalik osutada paljusid teenuseid vahemaa tagant. Kõnealuse arenguga kaasas käimiseks on aastate jooksul astutud vaid üksikuid samme ja paljud nimetatud teenused on praegu maksustatud sihtkoha põhimõttest lähtuvalt.
	(1) Siseturu väljaarendamine, üleilmastumine, õiguslike piirangute vähendamine ja tehnoloogilised muutused on üheskoos tinginud teenuskaubanduse mahu ja struktuuri tohutuid muutusi. Järjest enam on võimalik osutada paljusid teenuseid, näiteks elektroonilisel teel osutatavaid teenuseid ja telekommunikatsiooniteenuseid, vahemaa tagant. Kõnealuse arenguga kaasas käimiseks on aastate jooksul astutud vaid üksikuid samme ja paljud nimetatud teenused on praegu maksustatud sihtkoha põhimõttest lähtuvalt.


Selgitus
Muudatusettepanek viitab neile üha tähtsamatele teenustele, mida on võimalik osutada vahemaa tagant.
</Amend>
<Amend>Muudatusettepanek <NumAm>2</NumAm>
<Article>PÕHJENDUS 6</Article>
	(6) Teatavatel asjaoludel ei saa maksukohustuslastele ega mittemaksukohustuslastele osutatavate teenuste osutamise kohta käsitlevat üldeeskirja kohaldada ning kehtivad teatavad erandid. Kõnealused erandid peaksid suures osas põhinema olemasolevatel kriteeriumidel ja kajastama tarbimiskohajärgse maksustamise põhimõtet, tekitamata samal ajal ebaproportsionaalset halduskoormust teatavate ettevõtjate hulgas.
	(6) Teatavatel asjaoludel ei saa maksukohustuslastele ega mittemaksukohustuslastele osutatavate teenuste osutamise kohta käsitlevat üldeeskirja kohaldada ning kehtivad teatavad erandid. Kõnealused erandid peaksid suures osas põhinema olemasolevatel kriteeriumidel ja kajastama tarbimiskohajärgse maksustamise põhimõtet, tekitamata samal ajal ebaproportsionaalset halduskoormust teatavate ettevõtjate hulgas, mis nõuab käibemaksukohustuste lihtsustamist selliste meetmete abil nagu “universaalse kava” kehtestamine.


Selgitus
Muudatusettepaneku eesmärk on rõhutada, et sellised erandid, eriti vahemaa tagant osutatavate teenuste puhul, ei tekita pärast universaalse kava koostamist ebaproportsionaalset halduskoormust teenuse osutajatele.
</Amend>
<Amend>Muudatusettepanek <NumAm>3</NumAm>
<Article>ARTIKLI 1 PUNKT 2

Artikli 9f lõike 1 punkt c (direktiiv 77/388/EMÜ)</Article>
	c) teadus- ja haridustegevusega seotud teenused, välja arvatud artikli 9g lõike 1 punktis d osutatud õpetamisteenus, sealhulgas sellise teadus- ja haridustegevuse korraldamisega seotud teenused ja vajadusel abiteenused;
	c) teadus- ja haridustegevusega seotud teenused, välja arvatud L lisas osutatud õpetamisteenus, sealhulgas sellise teadus- ja haridustegevuse korraldamisega seotud teenused ja vajadusel abiteenused;


Selgitus
Muudatusettepaneku eesmärk on parandada sidusust, pidades silmas muudatusettepanekut 5.
</Amend>
<Amend>Muudatusettepanek <NumAm>4</NumAm>
<Article>ARTIKLI 1 PUNKT 2

Artikli 9g lõike 1 punkt c (direktiiv 77/388/EMÜ)</Article>
	c) raadio- ja televisiooniringhäälinguteenused;
	c) lineaarsed ja mittelineaarsed raadio-, televisiooni- ja muud audiovisuaalse meedia teenused;


Selgitus
Muudatusettepanek kajastab tehnoloogilisi arenguid, et hõlmata kõiki audiovisuaalse meedia teenuste liike, nii püsi- kui ka tellitavaid teenuseid.
</Amend>
<Amend>Muudatusettepanek <NumAm>5</NumAm>
<Article>ARTIKLI 1 PUNKT 2

Artikli 9g lõike 1 punkt d (direktiiv 77/388/EMÜ)</Article>
	d) õpetamine ilma teenuse osutaja tegeliku kohalolekuta.
	välja jäetud


Selgitus
Kuuenda käibemaksudirektiivi L lisas tuuakse elektrooniliselt osutatavate teenuste näitlikustav loetelu, mis sisaldab muu hulgas automatiseeritud kaugõpet ja töövihikuid. Seetõttu on arusaadavam lisada punkt d L lisasse.
</Amend>

